CELEX: 62016CN0487
Language: fi
Date: 2016-09-11 00:00:00
Title: Asia C-487/16 P: Valitus, jonka Telefónica S.A. on tehnyt 11.9.2016 unionin yleisen tuomioistuimen (toinen jaosto) asiassa T-216/13, Telefónica v. komissio, 28.6.2016 antamasta tuomiosta

21.11.2016   
            
            
               FI
            
            
               Euroopan unionin virallinen lehti
            
            
               C 428/12
            
         Valitus, jonka Telefónica S.A. on tehnyt 11.9.2016 unionin yleisen tuomioistuimen (toinen jaosto) asiassa T-216/13, Telefónica v. komissio, 28.6.2016 antamasta tuomiosta
   (Asia C-487/16 P)
   (2016/C 428/13)
   Oikeudenkäyntikieli: espanja
   
      Asianosaiset
   
   
      Valittaja: Telefónica S.A. (edustajat: asianajajat J. Folguera Crespo ja P. Vidal Martínez)
   
      Muu osapuoli: Euroopan komissio
   
      Vaatimukset
   
   Valittaja vaatii unionin tuomioistuinta
   
               —
            
            
               kumoamaan tuomion ja päätöksen (1) toisessa valitusperusteessa esitetyillä perusteilla ja toteamaan, ettei Telefónican menettelyssä ollut kyse tarkoitukseen perustuvasta kilpailunrajoituksesta
            
         
               —
            
            
               toissijaisesti kumoamaan tuomion ensimmäisessä valitusperusteessa esitetyillä perusteilla ja palauttamaan asian unionin yleisen tuomioistuimen käsiteltäväksi, jotta tämä toteuttaa todistajien kuulemisen, josta se kieltäytyi, ja lausuu aineellisesti Telefónican unionin yleisessä tuomioistuimessa nostamasta kumoamiskanteesta ottaen huomioon todistajien kuulemisen tulokset
            
         
               —
            
            
               tai ainakin kolmannessa valitusperusteessa esitetyillä perusteilla
               
                           —
                        
                        
                           
                              kumoaa tuomiolauselman 1 kohdan
                        
                     
                           —
                        
                        
                           
                              toteaa, että Telefónican menettely oli vähemmän vakavaa ja että kolmannessa valitusperusteessa mainitut lieventävät seikat ovat olemassa ja
                        
                     
                           —
                        
                        
                           
                              määrittää sakon määrän alennusprosentin, joka johtuu tästä vähemmän vakavasta menettelystä ja lieventävistä seikoista mainitussa valitusperusteessa todetun mukaisesti
                        
                     
         
               —
            
            
               
                  velvoittaa komission korvaamaan Telefónicalle sekä ensimmäisessä oikeusasteessa että tässä unionin tuomioistuimessa käydyssä oikeudenkäyntimenettelyssä aiheutuneet oikeudenkäyntikulut.
            
         
               —
            
            
               
                  hyväksyy tämän kirjelmän pituuden, joka ylittää hieman unionin tuomioistuimen käytännön ohjeissa suositellun pituuden, ottaen huomioon asian taloudellisen merkityksen valittajalle sekä esitettyjen väitteiden ja niiden perusteluiden monitahoisuuden.
            
         
      Oikeudelliset perusteet ja pääasialliset perustelut
   
   
               1.
            
            
               Euroopan unionin perusoikeuskirjan 47 artiklan ja 48 artiklan 2 kohdan sekä unionin yleisen tuomioistuimen työjärjestyksen 68 artiklan rikkominen aliarvioimalla pyydetyn todistajien kuulemisen merkitystä. Sen vuoksi, että unionin yleinen tuomioistuin kieltäytyi kuulemasta todistajia, Telefónica ei voinut puolustaa itseään, koska siltä evättiin olennainen ja asian ratkaisemisen kannalta määräävä todistelukeino. Unionin yleisen tuomioistuimen toiminnasta voidaan esittää neljä perustavanlaatuista arvostelua: i) teleologinen ristiriitaisuus, ii) todistustaakan kohtuuttomuus, iii) todistajien kuulemisen tulosten ennakoiminen ja iv) arvioinnin epätasapainoisuus.
            
         
               2.
            
            
               SEUT 101 artiklan rikkominen, joka johtuu tarkoitukseen perustuvaa kilpailunrajoitusta koskevan oikeuskäytännön ja perusteluperiaatteen ja syyttömyysolettaman periaatteen virheellisestä soveltamisesta.
            
         
      
         Toissijaisesti
      
   
   
               3.
            
            
               Arviointivirhe sen osalta, että rikkominen oli vähemmän vakavaa ja että Telefónican menettelyä koskevat lieventävät seikat ovat olemassa. Telefónica katsoo, ettei unionin yleinen tuomioistuin ottanut arvioinnissaan huomioon lisäseikkoja, jotka osoittavat menettelyn olleen vähemmän vakavaa ja joiden perusteella komission määräämää lisäsakkoa olisi pitänyt alentaa.
            
         
      (1)  SEUT 101 artiklan mukaisesta menettelystä (asia COMP/39.839 – Telefónica/Portugal Telecom) 23.1.2013 tehty komission päätös C(2013) 306 final.